CELEX: 62018TN0471
Language: mt
Date: 2018-08-02 00:00:00
Title: Kawża T-471/18: Rikors ippreżentat fit-2 ta’ Awwissu 2018 – WV vs SEAE

8.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 364/18
            
         
      Rikors ippreżentat fit-2 ta’ Awwissu 2018 – WV vs SEAE
      (Kawża T-471/18)
      (2018/C 364/19)
      Lingwa tal-kawża: il-Franċiż
      
         Partijiet
      
      
         Rikorrenti: WV (rappreżentant: É. Boigelot, avukat)
      
         Konvenuta: Is-Servizz Ewropew għall-Azzjoni Esterna (SEAE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-27 ta’ Novembru 2017 bir-referenza “eeas.ba.hr.3(2017)6459331” li tirriżulta minn [kunfidenzjali] (1), li timponi tnaqqis mis-salarju sa 72 jum kalendarju fuq ir-rikorrenti;
               
            
                  —
               
               
                  tannulla, sa fejn hemm bżonn, id-deċiżjoni ta’ ċaħda espliċita tat-2 ta’ Mejju 2018 (“eeas.ba.hr.3/ED/ld(2018)2309062”) wara lment imressaq mir-rikorrenti fit-3 ta’ Jannar 2018;
               
            
                  —
               
               
                  tiddeċiedi li l-ammonti li għandhom jitħallsu lura lir-rikorrenti wara dan l-annullament ser jiżdiedu b’interessi moratorji bir-rata ta’ 5 % fis-sena jew għal kull rata oħra li l-Qorti Ġenerali ser tistabbilixxi, ikkalkolata fil-jum tar-rimbors effettiv u skont id-data tat-tnaqqis differenti applikat;
               
            
                  —
               
               
                  tikkundanna lill-konvenuta għall-ispejjeż kollha, konformement mal-Artikolu 134 tar-Regoli tal-Proċedura tal-Qorti Ġenerali tal-Unjoni Ewropea.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka motiv uniku, ibbażat fuq il-ksur tal-Artikoli 1(e)(2), 12, 12a, 21, 25, 26, 55 u 60 tar-Regolamenti tal-Persunal, tad-dmir ta’ premura, tal-prinċipju ta’ amministrazzjoni tajba, kif ukoll tal-ksur tal-Artikoli 1 u 2 tal-Anness IX tar-Regolamenti tal-Persunal u tar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (ĠU Edizzjoni Speċjali bil-Malti, Kapitolu 13, Vol. 26, p. 102). Hija tinvoka wkoll il-ksur, b’mod partikolari, tal-Artikoli 41, 47 u 52 tal-Karta tad-Drittijiet Fundamentali, tal-Konvenzjoni Ewropea tad-Drittijiet tal-Bniedem u tad-drittijiet tad-difiża, il-ksur tal-Artikolu 296 TFUE kif ukoll abbużi ta’ dritt u użu ħażin ta’ proċedura, minbarra l-ksur manifest tal-prinċipju ta’ aspettattivi leġittimi u ta’ opportunitajiet ugwali għall-partijiet. Fl-aħħar nett ir-rikorrenti tinvoka l-ksur tal-prinċipju li jimponi fuq l-amministrazzjoni li tieħu deċiżjoni unikament fuq il-bażi ta’ motivi legalment ammissibbli, jiġifieri rilevanti u mhux ivvizzjati bi żbalji manifesti ta’ evalwazzjoni, ta’ fatt jew ta’ liġi, kif ukoll il-ksur tal-prinċipji ta’ proporzjonalità, tal-kontradittorju u taċ-ċertezza legali, minbarra l-ksur tal-prinċipju tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
      
         (1)  Data kunfidenzjali moħbija